CELEX: 62010TB0017
Language: hu
Date: 2012-11-27 00:00:00
Title: T-17/10. sz. ügy: A Törvényszék 2012. november 27-i végzése — Steinberg kontra Bizottság (Megsemmisítés iránti kereset — Dokumentumokhoz való hozzáférés — 1049/2001/EK rendelet — Az Izraeli és Palesztin nem kormányzati szervezetek tevékenységének a „partnerség a békéért” és a „demokrácia és az emberi jogok európai eszköze” programok keretében történő finanszírozásával kapcsolatos iratok — A hozzáférés részleges megtagadása — A közbiztonságra vonatkozó közérdek védelmével kapcsolatos kivétel — Indokolási kötelezettség — Részben nyilvánvalóan elfogadhatatlan és részben nyilvánvalóan minden jogi alapot nélkülöző kereset)

26.1.2013   
            
            
               HU
            
            
               Az Európai Unió Hivatalos Lapja
            
            
               C 26/44
            
         A Törvényszék 2012. november 27-i végzése — Steinberg kontra Bizottság
   (T-17/10. sz. ügy) (1)
   
   (Megsemmisítés iránti kereset - Dokumentumokhoz való hozzáférés - 1049/2001/EK rendelet - Az Izraeli és Palesztin nem kormányzati szervezetek tevékenységének a „partnerség a békéért” és a „demokrácia és az emberi jogok európai eszköze” programok keretében történő finanszírozásával kapcsolatos iratok - A hozzáférés részleges megtagadása - A közbiztonságra vonatkozó közérdek védelmével kapcsolatos kivétel - Indokolási kötelezettség - Részben nyilvánvalóan elfogadhatatlan és részben nyilvánvalóan minden jogi alapot nélkülöző kereset)
   2013/C 26/86
   Az eljárás nyelve: angol
   
      Felek
   
   
      Felperes: Gerald Steinberg (Jeruzsálem, Izrael) (képviselő: T. Asserson solicitor)
   
      Alperes: Európai Bizottság (képviselők: C. Tufvesson és C. ten Dam meghatalmazottak)
   
      Az ügy tárgya
   
   A 2009. május 15-i SG.E.3/MV/psi D(2009) 3914 bizottsági határozat — amelyben részben megtagadták a felperes Izraeli és Palesztin nem kormányzati szervezetek tevékenységének a „partnerség a békéért” és a „demokrácia és az emberi jogok európai eszköze” (European Instrument for Democracy and Human Rights, EIDHR) programok keretében történő finanszírozásával kapcsolatos egyes iratokhoz való teljes hozzáférését — megsemmisítésére irányuló kérelem.
   
      A végzés rendelkező része
   
   
               1.
            
            
               Az Elsőfokú Bíróság a keresetet, mint részben nyilvánvalóan elfogadhatatlant és részben nyilvánvalóan minden jogi alapot nélkülözőt, elutasítja.
            
         
               2.
            
            
               Gerald Steinberg maga viseli saját költségeit és a Bizottság részéről felmerült költségeket.
            
         
      (1)  HL C 80., 2010.3.27.